CELEX: 32004R2147
Language: sl
Date: 2004-12-16 00:00:00
Title: Uredba Komisije (ES) št. 2147/2004 z dne 16. decembra 2004 o uvrstitvi določenega blaga v kombinirano nomenklaturo

17.12.2004   
            
            
               SL
            
            
               Uradni list Evropske unije
            
            
               L 370/19
            
         
      UREDBA KOMISIJE (ES) št. 2147/2004
   z dne 16. decembra 2004
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga, navedenega v Prilogi k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili je treba blago, opisano v stolpcu 1 preglednice iz Priloge, uvrstiti pod oznako KN, navedeno v stolpcu 2, zaradi utemeljitev, navedenih v stolpcu 3.
            
         
               (4)
            
            
               Primerno je zagotoviti, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2), imetnik lahko za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe.
            
         
               (5)
            
            
               Ukrepi, predvideni v tej uredbi, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz Priloge, je uvrščeno v kombinirano nomenklaturo pod oznako KN iz stolpca 2 navedene preglednice.
   Člen 2
   Na podlagi člena 12(6) Uredbe Sveta (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. decembra 2004
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredbo Komisije (ES) št. 1989/2004 (UL L 344, 20.11.2004, str. 5).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z Aktom o pristopu iz leta 2003.
   
      PRILOGA
      
                  Opis blaga
               
               
                  Uvrstitev
                  (oznako KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Žica iz nelegiranega aluminija z vsebnostjo aluminija 99,5 %, premera med 9 in 14 mm in dolžino 500–600 m, pripravljena v zvitkih s premerom približno 1,5 m in maso 1,5 tone.
                              Zvitek aluminijaste žice je bil delno poškodovan in deformiran.
                              (Gl. Fotografijo A) (1)
                              
                           
                        
               
                  7605 11 00
               
               
                  Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 1(c) k poglavju 76 in besedilo oznak KN 7605 in 7605 11 00.
                  Izdelek se ne more uvrstiti pod tarifno številko 7602, saj ne ustreza opombi 8(a) k oddelku XV.
                  Stopnja poškodovanja in deformacije zvitka aluminijaste žice ne spreminjajo narave izdelka (aluminijaste žice), saj celo veliki deleži zvitkov še vedno ustrezajo opredelitvi iz opombe 1(c) k poglavju 76.
               
            
                  
                              2.
                           
                           
                              Žica iz nelegiranega aluminija z vsebnostjo aluminija 99,5 %, premera med 9 in 14 mm in dolžino 500–600 m, pripravljena v zvitkih s premerom približno 1,5 m in maso 1,5 tone.
                              Zvitek aluminijaste žice je bil delno poškodovan in deformiran, preden je bil na vsaki strani zvitka odrezan s hidravličnimi škarjami.
                              Izdelek vsebuje večjo količino aluminijaste žice.
                              (Gl. Fotografijo B) (1)
                              
                           
                        
               
                  7605 11 00
               
               
                  Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 1(c) k poglavju 76 in besedilo oznak KN 7605 in 7605 11 00.
                  Opomba 8(a) k oddelku XV ni uporabna, saj zvitki aluminijaste žice niso „definitivno“ neuporabni kot aluminijasta žica, zato je uvrstitev pod tarifno številko 7602 izključena.
                  Glede na to, da velik delež zvitka ustreza definiciji za aluminijasto „žico“ v opombi 1(c) k poglavju 76, se izdelek še lahko uvršča pod tarifno oznako 7605 11 00.
               
            
                  
                              3.
                           
                           
                              42-palčna plazma plošča z razmerjem vidnega zaslona 16:9 in konfiguracijo 852 x 480 točk.
                              Izdelek je sestavljen iz aluminijastega telesa, ki vsebuje sloj plazemskih celic med dvema steklenima podlagama ter tudi naslovne in prikazovalne elektrode.
                              Izdelek je opremljen s ploščatim kablom, vendar ne vsebuje nobenih drugih elektronskih komponent (npr. napajalnikov ali gonilnikov) ali vmesnikov za priklop na druge aparate.
                              Izdelek se uporablja kot komponenta v proizvodnji video monitorjev.
                              (Gl. fotografijo C) (1)
                              
                           
                        
               
                  8529 90 81
               
               
                  Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 2(b) k oddelku XVI in besedilo oznak KN 8529, 8529 90 in 8529 90 81.
                  Izdelek se ne more uvrstiti kot nedokončan izdelek na podlagi splošnega pravila 2(a) za razlago kombinirane nomenklature, saj je izdelek opremljen samo s ploščatim kablom.
                  Izdelek se ne more uvrstiti pod tarifno številko 8473 kot del prikazovalne enote naprave za avtomatsko obdelavo podatkov ali v tarifno številko 8531 kot del indikatorske plošče, saj ni primeren za uporabo samo ali pretežno z napravo za avtomatsko obdelavo podatkov iz tarifne številke 8471 ali z indikatorskimi ploščami iz tarifne številke 8531.
                  Glede na dimenzije in lastnosti se izdelek uvršča pod tarifno številko 8529 kot del video monitorja iz tarifne številke 8528.
               
            
                  
                              4.
                           
                           
                              42-palčni barvni plazma monitor z razmerjem vidne ploskve 16:9 in konfiguracijo 1 024 x 768 točk.
                              Izdelek je opremljen z vstavno ploščo, ki ima naslednje vmesnike:
                              
                                          —
                                       
                                       
                                          RGB vhod,
                                       
                                    
                                          —
                                       
                                       
                                          serijski RS-232C vmesnik,
                                       
                                    
                                          —
                                       
                                       
                                          avdio vhod,
                                       
                                    
                                          —
                                       
                                       
                                          odprtino za drugo vstavno ploščo.
                                       
                                    Odprtina za drugi vstavni vmesnik omogoča priklop poljubnih priključnih plošč z obsežnim naborom vhodnih izvorov, npr. kompozitni video, S-video, komponentni video signali.
                           
                        
               
                  8528 21 90
               
               
                  Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo oznak KN 8528, 8528 21 in 8528 21 90.
                  Uvrstitev pod tarifno številko 8471 je izključena, saj izdelek ni uporaben samo ali pretežno v sistemu za avtomatsko obdelavo podatkov (gl. opombo 5 B(a) k poglavju 84 in pojasnjevalno opombo HS k tarifni številki 8471 (I)(D)).
                  Izdelek se ne more uvrstiti kot izdelek iz tarifne številke 8531, saj njegova funkcija ni zagotavljanje vizualne indikacije za signalne namene (gl. pojasnjevalno opombo HS k tarifni številki 8531 (D)).
                  Izdelek je video monitor iz tarifne številke 8528, ker je zasnovan tako, da omogoča reprodukcijo širokega spektra video signalov na zaslon.
               
            
                  
                              5.
                           
                           
                              Novo vozilo s pogonom na vsa štiri kolesa z batnim motorjem z notranjim zgorevanjem na vžig s kompresijo s prostornino 954 cm3, s skupno težo vozila približno 1 800 kg (teža vozila 720 kg in nosilnost 1 080 kg) in približne dimenzije 2,9 m (dolžina) x 1,6 m (širina).
                              Vozilo je opremljeno z dvema sedežema, od katerih eden je za voznika.
                              Za sedeži je prostor s približnimi dimenzijami 1,2 m (dolžina) in 1,4 m (širina). Opremljen je z dvižno hidravliko. Ta prostor je namenjen montaži kesona, mehanskih naprav ali podobne opreme.
                              Prostor s sedeži je manjši od prostora za sedeži.
                              Pri predstavitvi vozilo ni opremljeno s kesonom ali drugo opremo.
                              (Gl. fotografijo D) (1)
                              
                           
                        
               
                  8704 21 91
               
               
                  Uvrstitev opredeljujejo določbe splošnih pravil 1 in 6 za razlago kombinirane nomenklature, in besedilo oznak KN 8704, 8704 21 in 8704 21 91.
                  Bistveni namen vozila ni vleka ali potiskanje drugega vozila, naprave ali tovora, zato ne izpolnjuje zahtev iz opombe 2 k poglavju 87.
                  Vozilo ni prvenstveno namenjeno prevozu oseb.
                  Vozilo ni prekucnik (gl. pojasnjevalne opombe HS k podštevilki 8704 10).
                  Glede na konstrukcijo vozila (npr. dvižno hidravliko) je v namenjeno predvsem prevozu blaga.
               
            
                  A)
               
               
                  
                     
               
            
                  B)
               
               
                  
                     
               
            
                  C)
               
               
                  
                     
               
            
                  D)
               
               
                  
                     
               
            
         (1)  Fotografije so samo informativne